Campionato de Galicia de fútbol 1928/29

O **Campionato de Galicia** da **Serie A 1928/29** foi a décimo quinta edición do Campionato de Galicia de fútbol organizado pola Federación Galega de Fútbol. Comezou en outubro de 1928 e rematou en agosto de 1929. Os dous primeiros postos do torneo outorgaban a clasificación para a Copa de España.
Participaron o Celta de Vigo, o Eiriña Club de Fútbol, o Deportivo da Coruña, o Racing Club de Ferrol, o Emden Foot-ball Club e o Unión Sporting Club. O torneo foi disputado en forma de liga a dúas voltas, aínda que o calendario fixado intercalou os encontros de ámbalas dúas. Proclamouse campión o Racing de Ferrol e subcampión o Celta de Vigo.

## Calendario
**(1)** *Logo de varios adiamentos, o partido foi fixado finalmente para o 25 de agosto de 1929, mais non se chegou a xogar por non comparecer o Emden FC, sendo outorgados os puntos en disputa ó Unión Sporting.*

## Clasificación
## Controversias 
### Celta−Deportivo (13−0) 
Na antepenúltima xornada do campionato xogaron o Deportivo da Coruña e mailo Celta de Vigo un derbi en Riazor, gañando os locais por 1−0. Despois deste partido os coruñeses visitaron Vigo para xogar fronte ó Celta. O devandito partido foi disputado o 2 de decembro en Coia nun clima de forte tensión dentro e fóra do campo. O equipo herculino foi recibido cun ambiente hostil e o encontro desenvolveuse cun xogo violento, resultando mancados varios xogadores do Deportivo durante o primeiro tempo, que rematou cun marcador de 3−0 a favor do Celta. O segundo tempo comezou con só oito xogadores branquiazuis no terreo de xogo, ficando no vestiario Otero, Lameiro e mailo porteiro Isidro (que foi substituído na porta polo dianteiro Besada). Durante o decorrer do partido, o número de xogadores deportivistas no campo chegou a descender a cinco. O árbitro andaluz Eduardo Rodríguez non suspendeu o encontro e os goles do Celta foron caendo con extrema facilidade, rematando cun resultado de 13−0 a favor do cadro local.

Tralo partido, manifestáronse visións antagónicas na prensa de ámbalas dúas cidades galegas. A prensa olívica escusou a actitude do público local alegando que no partido xogado a semana anterior na Coruña foran asubiados os xogadores celtiñas e cualificou de “farsa” a retirada dos xogadores branquiazuis durante o encontro. que estivera presente en Riazor e eloxiara o público deportivista. Outros xornais de cidades como Pontevedra e Santiago de Compostela tamén criticaron o comportamento amosado polos celestes.

### Suspensión do Eiriña−Celta 
O 4 de decembro disputouse en Pontevedra o partido da última xornada do campionato entre o Eiriña e o Celta de Vigo. Actou como árbitro Handicap, cuxas decisións suscitaron o enfado do público e acabaron por provoca-la invasión do campo por parte dos seareiros eiriñistas, que consideraban parcial a súa arbitraxe (anulou un gol e non asubiou un penalti a favor dos locais). Para evitar altercados, o delegado do gobernador civil de Pontevedra saltou ó campo, suspendeu o partido (aínda faltaban 25 minutos para o final) e ordenou o arresto de Handicap, que máis tarde sería posto en liberdade por orde do propio gobernador. O Eiriña formalizou unha queixa ante a Federación Galega de Fútbol, a cal acordou repeti-lo partido o 8 de decembro baixo a dirección dun árbitro cántabro e decidiu inhabilitar a Handicap.

## Notas